New Yorkilaiset ovat yllättäen innokasta kävelykansaa, ja paikallisia liikemiehiä ja -naisia voi nähdä harppomassa kaupungin kaduilla kirkkaat lenkkarit jalassa. Syy tähän on yksinkertainen: ruuhkien vuoksi käveleminen on usein nopeampi vaihtoehto kuin sinänsä edullisessa taksissa istuminen. Jos mahdollista, kävele, ja käytä hyväksesi myös New Yorkin kätevää metroverkostoa. Metroasemia kaupungissa on lähes 500. Lippuja ja MetroCard-kortteja saa esimerkiksi metroasemien lippuautomaateista.